**Zápisnica č.3 zo zasadnutia Obecného zastupiteľstva v Malom Záluží,**

**ktoré sa konalo dňa 10.4.2012 o 18.00 v kancelárii obecného úradu.**

1, Privítanie

2, Kontrola uznesení

3, Prerokovanie platu starostky

4, Správa o kontrolnej činnosti HK v roku 2011

5, Návrh plánu kontrolnej činnosti HK na 1 polrok 2012

6, III. etapa projekt Leader „ Úprava verejného priestranstva pred cintorínom Malé Zálužie

 informácie

7, Poistenie KD PKF

8, Prvomájové oslavy

9, Juniáles 16.6.2012.

10, Informácie o projektoch NSK a tiež MF

11, Diskusia

12, Záver

Prítomní : viď prezenčná listina ,

Zapisovateľ : Emília Strihová

Overovatelia zápisnice : Peter Novotný , Predanocyová Viera

1,Na úvod starostka všetkých prítomných privítala a za overovateľov zápisnice určila p. Novotného a p. Predanocyovú

Program schôdze bol doplnený o body č. 4, 5 a následne schválený.

Hlasovanie: Za : 5 Proti : 0 Zdržal sa :0

2, Prebehla kontrola uznesení zo dňa 6.2.2012 a 12.3.2012

Uznesenie č. 1/2012 schválenie fin. prostr 1500 € na PD – Úprava ver. priestranstva pri cintoríne

 vo výške 1500 € - v riešení

Uznesenie č. 2/2012 používanie súkr. motorového voz. - v riešení

Uznesenie č.3/2012 rozpočtové opatrenie č. 2 podľa prílohy - splnené

Uznesenie č.4/2012 PD ne realizáciu III. etapy Programu Leader - splnené

Uznesenie č.5/2012 Prolongáciu úveru č. 05/011/11 na rekonštrukciu OÚ - splnené

Kontrolu uznesení vzalo OZ na vedomie.

3,Na základe zákona č.253/1994 Z .z. v znení neskorších predpisov je povinnosťou Obecného zastupiteľstva prerokovať plat starostu 1 x ročne z dôvodu zmeny priemernej mesačnej mzdy zamestnanca v národnom hospodárstve .

Priemerná nominálna mesačná mzda zamestnanca v národnom hospodárstve SR spolu v roku 2011 dosiahla výšku 789,00 €.

Výpočet platu :

 789,00 x 1,49 = 1171,14 Eur

Obecné zastupiteľstvo dňa 21.6.2011 – Uznesenie č. 18/2011 tento plat zvýšilo o 10,75 %

Výpočet platu : 1171,14x10,75 % = 125,89 Eur

Spolu : 1171,14 Eur + 125,89 Eur = **1297,03 Eur, zaokrúhlene 1298 Eur**

Plat starostu pre rok 2012 je vo výške 1298 Eur mesačne, s platnosťou od **1.1.2012.**

Hlasovanie : Za : 5 Proti : 0 Zdržal sa : 0

4,Hlavná kontrolórka p. Viera Marečková predložila OZ správu o kontrolnej činnosti hlavného kontrolóra za rok 2011. Materiál je priložený k zápisnici.

5,Hlavná kontrolórka p. Viera Marečková predložila OZ návrh plánu kontrolnej činnosti na 1.polrok

2012. Materiál je priložený k zápisnici. OZ jednohlasne plán schválilo.

Hlasovanie : Za : 5 Proti : 0 Zdržal sa : 0

6, Starostka informovala OZ o pokračovaní III. etapy projektu LEADER – Úprava verejného priestranstva pri cintoríne v Malom Záluží. Starostka prevzala od projektanta Ing. Výbocha Projektovú dokumentáciu na tento projekt – odsúhlasenú OZ a faktúru za túto službu na sumu 2.250 €.

Podklady na verejné obstarávanie PD + výkaz, výmer budú poskytnuté PROUNIONU a.s

na vyhlásenie verejnej súťaže na obstarávateľa stavebných prác.

7, Starostka predložila obecnému zastupiteľstvu návrh na poistenie majetku obce a to ako hnuteľ-

néhu aj nehnuteľného . Návrh predložila PKF poisťovňa , ktorá vyhrala verejnú súťaž v bezkokuren-

čných cenách pre poistenie mestského a obecného majetku. Po telef dohovore s Ing. Michalíkom z PKF a a vysvetlení jednotlivých položiek a rizík za podmienky poistiť imanie vo výške 500 000 €

a tak , ako poslanci navrhujú, bola starostka poverená poistenie dojednať.

8, Realizáciu prvomájových osláv – stavanie mája sa bude konať 30. 4 .2012 okolo 17,00 hod. – zabezpečí kultúrna komisia na čele s p. Velikovovou. Predsedkyňa zabezpečí aj vystúpenie folkórnej skupiny Čabanka,

Ako občerstvenie sa budú opekať klobásy príp. safaládky a zabezpečíme nealko. nápoje a chlieb.

OZ na túto akciu vyčlenilo 100 €

Hlasovanie : Za : 5 Proti : 0 Zdržal sa : 0

9, OZ prerokovalo aj prípravu Juniálesu . V prípravnej fáze starostka osloví p. Miroslava Mikloša, či nám nebude prevádzkovať bufet, a zabezpečí vytlačenie pozvánok na 16.6.2012.Vstupné na akciu budeme vyberať 5 € na osobu. Za hudobnú produkciu obec zaplatí 180 €.

10, Ďalej starostka informovala OZ o predložených projektoch a pridelených dotáciách z NSK.

Na NSK starostka predložila 6 projektov na podporu kulrúry a a športu v roku 2011.

Obci boli poskytnuté dotácie na 4 projekty a to :

Na II. Ročník Futbalového turnaja o Putovný pohár starostky Malého Zálužia - 100 €

Poď do posilňovne , nie do krčmy - 100 €

Amatérska súťaž v silovom trojboji - 100 €

Rozlúčka s letom so slovenskou piesňou - 200 €

Ďalej starostka vypracovala dve žiadosti o poskytnutie dotácií na ministerstvo financií a to:

Rekonštrukcia Obecného domu – Predajne potravín max. suma dotácie 13 500 €

Rekonštrukcia osvetlenia v obci Malé Zálužie max. suma dotácie 13 500 €

Ďalšia žiadosť o poskytnutie dotácie bola vypracovaná v spolupráci s CRS - Matúšom Čupkom

a poslancom OZ Petrom Novotným , adresovaná Nadácii Orange – Šanca pre váš región. Max. suma dotácie 3000 €.

11, V diskusii vystúpila sl. Mahuliena Sochorová s návrhom na akciu : Vyčistime si svoju obec s tým, že akciu zorganizujeme v sobotu, 28.4.2012 Cieľom akcie je získať z radov mladých a aj starších občanov dobrolvoľníkov, ktorí by vo svojom voľnom čase pomohli vyčistiť obec, vyzbierať odpad na verejných priestranstách obce.

Poslanci rozhodli, že najprv zmapujeme terén, či je takáto akcia v obci potrebná . P. Proksa a p. Novotný skontrolujú celý intravilán obce a do 22.4.22012 dajú vedieť svoje stanovisko.

Ďalej v diskusii vystúpila sl. Zuzana Plesníková aby starostku a prítomných poslancov oboznámila s tematickým zameraní letného vydania reg. novín „ Občasník „

Proti zameraniu neboli vznesené žiadne námietky . Starostka ocenila prácu a prínos celej redakčnej rady a poďakovala sa jej za kvalitnú prácu.

Ďalej starostka predniesla OZ návrh na úpravu Obecného domu – prestavbu na bytový dom , 8 bytových jednotiek , alebo 7 bytových jednotiek + predajňa potravín s tým, že byty by boli financované zo ŠFRB – 80 %. Prestavbu predajne potravín by musela financovať obec alebo nejaký súkromný investor, ak by bol záujem. Starostka už začala rokovanie s firmou, ktorá by stavbu eventuálne postavila. Poslanci si vyžiadali na vyjadrenia čas.

Tento náv rh vyvstal so skutočnosti, že terajšia nájomkyňa priestorov vedúca potravín p. Zita Kopečná je dlhodobo chorá .Starostka jej dala výpoveď z nájmu k 1.5.20122. V prípade ,že by sa našiel nový nájomca ochotný predajňu prevádzkovať,bude potrebná rozsiahla rekonštrukcia týchto priestorov, aby vyhovovali terajším prísnym hygienickým normám. O predajňu v takomto stave nemá nikto doteraz záujem, hoci starostka oslovila viacero obchodných reťazcov – Coop Jednotu, CBA, E-Tesco, a Nitrazdroj Nitra.

Ďalej starostka oznámila, že bol p. Mgr. Bártovej – farárke ECAV v Nových Sadoch po telefonickom rokovaní s ňou dňa 2.4.2012 odovzdaný list vlastníctva a kópia katastrálnej mapy na parcelu č. 630/3 d. Na tejto parcele sa nachádza časť multifunkčného ihriska a ešte predch. starostka začala jednanie s ECAV o darovacej zmluve na túto parcelu. Dňa 17.4.2012 p. farárka oznámila starostke, že konvent ECAV zo dňa 15.4.2012 nemá námietky proti darovaniu tejto parcely obci Malé Zálužie , takže starostka pripraví Darovaciu zmluvu.

Ďalej starostka oznámila OZ, že zakúpila nové obrusy v počte 30 ks. Sčasti boli financované z príspevkov na voľby 2012 a 100 € bolo poskytnutých z obecnej pokladne.

Na dolnom cintoríne dala starostka vykopať jamu na biologický odpad 2 x 2 m, kde sa budú hádzať suché a hnilé kvety a hlina. Do kontajnera sa budú hádzať iba umelé kvety. Starostka poprosila p. poslanca Petra Novotného o zaobstaranie informačnej tabule pre obyvateľov obce a o označenie jamy páskou.

12, Na záver starostka všetkým poďakovala za aktívnu účasť a ukončila zasadanie OZ.

V Malom Záluží 10.4.2012

Zapísala : Emília Strihová

Overovatelia zápisnice : Peter Novotný

 Viera Predanocyová

**Uznesenie**

**zo zasadnutie obecného zastupiteľstva obce Malé Zálužie zo dňa**

**10.4.2012 konaného o 18,00 hod. v kancelárii starostky obce**

Obecné zastupiteľstvo –

1. **Berie na vedomie** :

 - Správu o činnosti HK na rok 2011

 - Súčasný stav rozpracovanosti III. etapy projekt LEADER -

 Úprava verejného priestranstva pred cintorínom Malé Zálužie

1. **Schvaľuje** :
* Program schôdze

1, Uznesenie č. 6/2012

 Plat starostky obce na rok 2012 vo výške 1298 Eur s platnosťou

 od 1.1.2012

2, Uznesenie č. 7/2012

 Návrh plánu kontrolnej činnosti HK na 1 polrok 2012

3, Uznesenie č. 8/2012

 Finančnú čiastku 100 € na zabezpečenie občerstvenia na

 Prvomájové oslavy.

V Malom Záluží 10.4.2012

Zapísala : Emília Strihová